ཝུའུ་དབྱིང་ཅེས་བོད་ནི་རང་རྒྱལ་གྱི་སྤྱི་ཚོགས་འཕེལ་རྒྱས་འགྲོ་འགོར་ཤོས་དང་།ཕྱི་རོལ་གྱི་ཆ་རྐྱེན་ཞན་ཤོས།རྨང་གཞིའི་སྒྲིག་བཀོད་འཐུས་སྒོ་ཚང་པོ་མེད་ཤོས།ངལ་རྩོལ་ནུས་ཤུགས་ལ་སློབ་གསོ་ཐོབ་ཚད་དམའ་ཤོས།གཞི་རྩའི་སྤྱི་པའི་ཞབས་ཞུའི་ནུས་པ་ཞན་ཤོས།ཆོས་ལུགས་ཀྱི་རྣམ་པ་ཟབ་ཤོས།ས་སྲུང་མཐའ་སྲུང་གི་ལས་འགན་ལྕི་ཤོས།ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་དུས་བབ་རྣོ་ངར་ཆེ་ཤོས་བཅས་ཀྱི་ས་ཁུལ་ཞིག་ཡིན་ལ།ཏང་ཀྲུང་དབྱང་གིས་ཐུགས་ཁུར་ཆེ་ཤོས་དང་།རྒྱལ་ཁབ་པུའུ་ཨུད་ཀྱིས་གནད་དོན་ཐག་གཅོད་བྱེད་རོགས་བྱེད་མང་ཤོས།རྒྱལ་ཡོངས་མི་དམངས་ཀྱིས་རྒྱབ་སྐྱོར་བྱེད་ཤུགས་ཆེ་ཤོས་བཅས་ཀྱི་ས་ཁུལ་ཞིག་རེད།དུས་རབས་གསར་པ་དང་།དུས་བབ་གསར་པ།ལས་འགན་གསར་པ་བཅས་ཀྱི་མདུན་དུ་བོད་ལྗོངས་མི་རིགས་སློབ་ཆེན་གྱིས་སྔོན་ཐོན་ལ་ལྟ་བ་དང་།དམིགས་ཚད་སྔར་བས་མཐོ་བར་བསྡིགས་ནས་བླ་ན་མེད་པའི་འགན་འཁྲི་དང་ལོ་རྒྱུས་ཀྱི་འགན་འཁྲི་ཕྲག་ཐོག་ཏུ་འཁུར་ཏེ་སློབ་གྲྭ་ཡོངས་ཀྱི་མི་རིགས་ཁག་གི་དགེ་སློབ་ཚོར་མཐུན་སྒྲིལ་དང་སྣེ་ཁྲིད་ཀྱིས་སྙིང་སྟོབས་རབ་ཏུ་འཕེལ་བ་དང་།དྲང་ནུས་གཅིག་ཏུ་འགྲིལ་བ།བསམ་བློ་སྔར་བས་བཅིངས་འགྲོལ།སྔར་བས་དངོས་འཛིན་དངོས་སྒྲུབ།ནུས་ཤུགས་ཡོད་རྒུས་རྗེས་བསྙེགས།སློབ་གཉེར་ཆུ་ཚད་དང་སློབ་ཁྲིད་ཀྱི་སྤུས་ཚད་མཐོ་རུ་ཧུར་ཐག་གཏོང་བ་བཅས་བྱས་ཏེ་བོད་ལྗོངས་མི་རིགས་སློབ་ཆེན་གྱི་སྒྱུར་བཅོས་དང་འཕེལ་རྒྱས་ཀྱི་ལེའུ་གསར་པ་ཧུར་ཐག་བརྩམས་ནས་བོད་ཀྱི་བརྟན་ལྷིང་སྲུང་སྐྱོང་དང་།དཔལ་འབྱོར་འཕེལ་རྒྱས།སྣོད་བཅུད་སྲུང་སྐྱོང་བཅས་ལ་ཞབས་འདེགས་ཞུ་མཁན་གྱི་ཚད་ལོན་ཤེས་ལྡན་པ་སྔར་བས་མང་བ་གསོ་སྐྱོང་བྱེད་དགོས་པའི་ནན་བཤད་གནང་བ་རེད།